Ο **Μπραντ Νιούλι** (γεννήθηκε στις 18 Φεβρουαρίου 1985) είναι Αυστραλός επαγγελματίας καλαθοσφαιριστής που παίζει για τη Μέλμπουρν Γιουνάιτεντ του National League Basketball (NBL). Με ύψος 1,99 μέτρων ο σούτινγκ γκαρντ - σμολ φόργουορντ ήταν μέλος της εθνικής ομάδας κάτω των 19 της Αυστραλίας που κέρδισε το χρυσό μετάλλιο στο Παγκόσμιο Πρωτάθλημα Νέων Ανδρών της FIBA το 2003 στην Ελλάδα, όπου σημείωσε 16 πόντους απέναντι στην ομάδα κάτω των 19 της Λιθουανίας στον τελικό.

Πρώιμη ζωή
----------

Ο Νιούλι γεννήθηκε στο προάστιο της Αδελαΐδας του Λόουερ Μίτσαμ. Έχει μία μικρότερη αδερφή, τη Μία, η οποία παίζει επίσης μπάσκετ. Ο Νιούλι αρχικά φοίτησε στο Δημοτικό Σχολείο Κόλονελ Λάιτ Γκάρντενς, στο κοντινό προάστιο του Κόλονελ Λάιτ Γκάρντενς, πριν μετακομίσει με την οικογένειά του στη Βόρεια Επικράτεια και στη συνέχεια στο Κουίνσλαντ. Εγκαταστάθηκε στο Κουίνσλαντ, παρακολούθησε το Πολιτειακό Λύκειο Μάουντεν Κρικ στην ακτή Σανσάιν, προτού επιστρέψει στην Αδελαΐδα και φοιτήσει στο Δευτεροβάθμιο Κολέγιο Σπρίνγκμπανκ  (τότε γνωστό ως Γυμνάσιο Πασαντένα), όπου έπαιξε δίπλα στον μελλοντικό παίκτη του NBA , Τζο Ινγκλς. 

Ο Νιούλι έπαιξε για τους Φόρεστβιλ Ιγκλς ως νεότερος και πήγε στην Καμπέρα το 2003, για να παρακολουθήσει το Αυστραλιανό Ινστιτούτο Αθλητισμού (ΑΙΑ) και το Δευτεροβάθμιο Κολέγιο Λίμνης Τζινιντέρα.  Έπαιξε για το ΑΙΑ στο South East Australian Basketball League (SEABL), με μέσο όρο 17,1 πόντους και 3,9 ριμπάουντ ανά αγώνα το 2003 και 24,7 πόντους, 5,5 ριμπάουντ και 2,6 ασίστ ανά αγώνα το 2004. Για να κλείσει μία επιτυχημένη χρονιά στο SEABL το 2004, ο Νιούλι κέρδισε τις διακρίσεις της πρώτης ομάδας της Ανατολικής Περιφέρειας και κέρδισε το βραβείο του καλύτερου παίχτη κάτω των 23 ετών της χρονιάς στην Αυστραλία.

Επαγγελματική σταδιοδρομία
--------------------------

### Τάουνσβιλ Κρόκονταϊλς (2004–2007)

Μετά την αποφοίτησή του από το AIS το 2004, ο Νιούλι υπέγραψε με τους Τάουνσβιλ Κρόκονταϊλς του National Basketball League (NBL). Είχε μία υπέροχη πρωτοετή χρονιά την περίοδο 2004–05, καθώς κέρδισε τον τίτλο του Πολυτιμότερου Παίχτη (MVP) του αγώνα All-Star του πρωταθλήματος και κέρδισε τις διακρίσεις Πρωτάρη της Χρονιάς και Καλύτερου Έκτου Παίχτη. Είναι ο μόνος παίχτης στην ιστορία του NBL που κατάφερε ένα τέτοιο κατόρθωμα. 

Κατά τη διάρκεια της περιόδου αδράνειας του 2005, ο Νιούλι επανενώθηκε με τους Φόρεστβιλ Ίνγκλς του Σέντραλ ABL. Σε έξι αγώνες είχε κατά μέσο όρο 24,3 πόντους, 9,8 ριμπάουντ και 4,0 ασίστ ανά αγώνα. 

Αφού δήλωσε αρχικά για το ντραφτ του NBA του 2006, ο Νιούλι αργότερα απέσυρε το όνομά του και επέστρεψε στους Κροκόδειλους για την περίοδο 2006–07 του NBL, όπου κέρδισε τις διακρίσεις της δεύτερης ομάδας του NBL. Συμμετείχε επίσης στον αγώνα All-Star της χρονιάς 2006–07 που διεξήχθη στις 25 Νοεμβρίου 2006, στην Αδελαΐδα.  Ο Νιούλι, μαζί με τον Λάρι Άμπνι, οδήγησε τους Κροκόδειλους στα πλέι οφ του NBL, αλλά ηττήθηκαν στον τελικό του αποκλεισμού από τους Σίντνεϊ Κινγκς. Σε 102 αγώνες που διεξήχθησαν σε τρεις χρονιές για τους Κροκόδειλους, ο Νιούλι είχε μέσο όρο 19,1 πόντους, 4,5 ριμπάουντ και 3,1 ασίστ ανά παιχνίδι. 

Τον Απρίλιο του 2007, ο Νιούλι συμφώνησε να υπογράψει διετές συμβόλαιο με τους Αντελαΐντ 36ερς, αλλά διατήρησε τον κύριο στόχο του να μπει στο ντραφτ στο ΝΒΑ. 

### Δικαιώματα ντραφτ ΝΒΑ Χιούστον Ρόκετς και Λος Άντζελες Λέικερς (2007–σήμερα)

Στις 28 Ιουνίου 2007, ο Νιούλι επιλέχθηκε με την 54η συνολική επιλογή στο ντραφτ του ΝΒΑ του 2007 από τους Χιούστον Ρόκετς.  Τον Ιούλιο του 2007, εντάχθηκε στην ομάδα του καλοκαιρινού πρωταθλήματος των Ρόκετς για το Σάμερ Λιγκ του NBA του 2007, όπου είχε μέσο όρο 3,3 πόντους, 3,0 ριμπάουντ και 1,0 ασίστ ανά παιχνίδι, σε τρία παιχνίδια (σε ένα στην αρχική πεντάδα).  Μετά την περίοδο 2008–09, ο Νιούλι εντάχθηκε ξανά στην ομάδα του καλοκαιρινού πρωταθλήματος των Χιούστον Ρόκετς, για το Σάμερ Λιγκ του ΝΒΑ του 2009, όπου είχε μέσο όρο 6,8 πόντους και 2,6 ριμπάουντ ανά παιχνίδι, σε πέντε αγώνες (τρεις εκκινήσεις ως βασικός). 

Το 2017, τα δικαιώματα του Νιούλι στο ντραφτ του ΝΒΑ ανταλλάχθηκαν από τους Χιούστον Ρόκετς στους Λος Άντζελες Λέικερς. 

### Πανιώνιος και Πανελλήνιος (2007–2009)

Τον Αύγουστο του 2007, ο Νιούλι υπέγραψε με τον Πανιώνιο για την περίοδο 2007–08 στο Ελληνικό Πρωτάθλημα.  Μόλις στον τέταρτο αγώνα του πρωταθλήματος, σημείωσε 32 πόντους, με 12 στα 12 σουτ, σε μια νίκη επί της ΑΕΚ. Πραγματοποιώντας 8 στα 8 τρίποντα στον αγώνα, σημείωσε νέα επίδοση στο Ελληνικό Πρωτάθλημα. Αργότερα επιλέχτηκε να συμμετάσχει στον αγώνα All-Star του πρωταθλήματος το 2008. Σε 26 αγώνες της κανονικής περιόδου στο Ελληνικό Πρωτάθλημα, είχε κατά μέσο όρο 10,8 πόντους, 3,5 ριμπάουντ, 1,0 ασίστ και 1,3 κλεψίματα ανά αγώνα, πριν σημειώσει μέσο όρο 8,3 πόντους, 2,6 ριμπάουντ, 1,1 ασίστ και 0,9 κλεψίματα σε 12 αγώνες πλέι οφ. 

Στις 16 Ιουλίου 2008, ο Νιούλι υπέγραψε με τον Πανελλήνιο για τη χρονιά 2008–09 στο Ελληνικό Πρωτάθλημα.  Σε 26 αγώνες της κανονικής περιόδου στο πρωτάθλημα, είχε κατά μέσο όρο 11,0 πόντους, 4,3 ριμπάουντ, 0,8 ασίστ και 1,0 κλεψίματα ανά αγώνα, πριν σημειώσει μέσο όρο 6,0 πόντους και 5,5 ριμπάουντ σε δύο αγώνες πλέι οφ. 

### Τουρκία και Λιθουανία (2009–2012)

Στις 21 Ιουλίου 2009, ο Νιούλι υπέγραψε με την Μπεσίκτας για το Τουρκικό Πρωτάθλημα της περιόδου 2009–10.  Στις 28 Μαΐου 2010, ο Νιούλι υπέγραψε διετές συμβόλαιο με τη Λιέτουβος Ρίτας, του Λιθουανικού Πρωταθλήματος.  

### Ισπανία (2012–2016)

Τον Ιανουάριο του 2012, ο Νιούλι άφησε τη Λιέτουβος Ρίτας και υπέγραψε με την ισπανική ομάδα Βαλένθια, για το υπόλοιπο της περιόδου 2011–12 του Ισπανικού Πρωταθλήματος. 

Στις 9 Αυγούστου 2012, ο Νιούλι υπέγραψε με την ισπανική ομάδα Γκραν Κανάρια για τη χρονιά 2012–13 του Ισπανικού Πρωταθλήματος.  Στις 13 Ιουνίου 2013, υπέγραψε επέκταση συμβολαίου για ένα χρόνο με την Κανάρια.  Στις 9 Ιουλίου 2014, υπέγραψε και πάλι επέκταση συμβολαίου για ένα χρόνο με την ομάδα του.  Με τη Γκραν Κανάρια, την περίοδο 2014–15, ο Νιούλι είχε μέσο όρο 10,3 πόντους, 3,5 ριμπάουντ, 0,8 ασίστ και 1,1 κλεψίματα ανά παιχνίδι, σε 32 αγώνες που έγιναν στο Ισπανικό Πρωτάθλημα,  και 12,0 πόντους, 3,3 ριμπάουντ, 1,1 ασίστ, και 1,0 κλεψίματα ανά παιχνίδι στο πανευρωπαϊκό πρωτάθλημα 2ης κατηγορίας, το EuroCup,  καθώς η ομάδα του έφτασε στους Τελικούς του EuroCup της χρονιάς 2014–15.

Στις 19 Ιουνίου 2015, ο Νιούλι υπέγραψε νέα επέκταση συμβολαίου για ένα χρόνο με την Κανάρια. 

### Σίντνεϊ Κινγκς και ΑΕΚ (2016–2021)

Στις 8 Ιουνίου 2016, ο Νιούλι υπέγραψε τριετές συμβόλαιο με τους Σίντνεϊ Κινγκς.   Έκανε την πρώτη συμμετοχή του με τους Κινγκς στην έναρξη της περιόδου στις 8 Οκτωβρίου 2016, σημειώνοντας εννέα πόντους σε μία ήττα με 77–73 από τους Μπρίσμπεϊν Μπούλετς.  Στις 24 Οκτωβρίου 2016, σημείωσε 20 πόντους, υψηλό στην ομάδα του, με 8 στα 15 σουτ, σε μία νίκη με 90–73 επί των Ιλαγουάρα Χοκς.  Έξι μέρες αργότερα, σημείωσε 29 πόντους, σε μία νίκη με 87–78 επί του Μπρίσμπεϊν, βοηθώντας τους Κινγκς να ξεκινήσουν τη χρονιά με επίδοση 5–1.  Στις 17 Νοεμβρίου 2016, σημείωσε νέο υψηλό περιόδου, με 34 πόντους, σε μία ήττα με 93–80 από τους Περθ Ουαιλντκατς.  Στις 9 Ιανουαρίου 2017, αποκλείστηκε επ' αόριστον, λόγω τραυματισμού στον προσαγωγό.  Επέστρεψε στη δράση στις αρχές Φεβρουαρίου, αφού έχασε τέσσερα παιχνίδια.  Στο τέλος της χρονιάς, ο Νιούλι επιλέχτηκε στη δεύτερη ομάδα του NBL.  Οι Κινγκς ολοκλήρωσαν την κανονική περίοδο στην έβδομη θέση στην κατάταξη των οχτώ ομάδων, με επίδοση 13–15.

Στις 13 Φεβρουαρίου 2017, μετά την ολοκλήρωση της περιόδου 2016–17 του NBL, ο Νιούλι υπέγραψε με την ελληνική ομάδα ΑΕΚ,  ως δανεικός. 

Στις 29 Μαρτίου 2019, ο Νιούλι υπέγραψε εκ νέου με τους Κινγκς για διετές συμβόλαιο. 

### Μέλμπουρν Γιουνάιτεντ (2021–σήμερα)

Στις 8 Ιουλίου 2021, ο Νιούλι υπέγραψε με τη Μέλμπουρν Γιουνάιτεντ του Αυστραλιανού NBL για τη χρονιά 2021–22 .

Εθνική Ομάδα
------------

Ο Νιούλι έκανε την πρώτη συμμετοχή του με την εθνική ομάδα καλαθοσφαίρισης της Αυστραλίας κατά τη διάρκεια των Αγώνων της Κοινοπολιτείας του 2006. Αυτή ήταν μία επιτυχημένη διοργάνωση, με τους Μπούμερς να κερδίζουν το χρυσό. Επιπλέον, επιλέχθηκε στην ομάδα των Μπούμερς για το Παγκόσμιο Πρωτάθλημα FIBA 2006. Σε αυτή τη διοργάνωση, παρά τον περιορισμένο χρόνο παιχνιδιού, είχε μέσο όρο 8,2 πόντους, 2,5 ριμπάουντ και 1,3 ασίστ ανά παιχνίδι. Ο Νιούλι επιλέχθηκε επίσης για να παίξει στους Θερινούς Ολυμπιακούς Αγώνες του Πεκίνου το 2008. Είχε μέσο όρο 12,7 πόντους ανά αγώνα, με 57% ευστοχία στα σουτ εντός πεδιάς και 45% ευστοχία στα τρίποντα κατά τη διάρκεια των Ολυμπιακών Αγώνων.

Ο Νιούλι εκπροσώπησε αργότερα την Αυστραλία στο Παγκόσμιο Πρωτάθλημα της FIBA του 2010, στους Θερινούς Ολυμπιακούς Αγώνες του Λονδίνου το 2012 και στο Παγκόσμιο Κύπελλο της FIBA το 2014.

Παραπομπές
----------

1. ↑  Basketball: Future Ute is World's MVP.
2. ↑  «GMS presents - The Making of Joe Ingles». *GiveMeSport* (στα Αγγλικά). 18 Ιουνίου 2018. Ανακτήθηκε στις 6 Ιουλίου 2020.
3. ↑  «London 2012 – Brad Newley». Αρχειοθετήθηκε από το πρωτότυπο στις 26 Ιουνίου 2012. Ανακτήθηκε στις 8 Δεκεμβρίου 2021.
4. ↑  «Past Athletes.». *ausport.gov.au*. Αρχειοθετήθηκε από το πρωτότυπο στις 2014-02-12. .
5. 1 2 3  «Prospect Profile: Brad Newley». Αρχειοθετήθηκε από το πρωτότυπο στις 20 Απριλίου 2012. Ανακτήθηκε στις 21 Οκτωβρίου 2014.
6. ↑  Player statistics for Brad Newley – Central ABL.
7. ↑  Player statistics for Brad Newley – NBL.
8. ↑  Newley rejects Tigers.
9. ↑  BOOMER NEWLEY DRAFTED BY HOUSTON ROCKETS.
10. ↑  «2007 Rockets Summer League Team». Αρχειοθετήθηκε από το πρωτότυπο στις 28 Ιανουαρίου 2015. Ανακτήθηκε στις 31 Οκτωβρίου 2014.
11. ↑  Lakers acquire draft rights to Brad Newley.
12. ↑  Rockets Draft Pick Newley Signs With Panionios.
13. 1 2  Brad Newley Europe Stats.
14. ↑  Panellinios adds Brad Newley.
15. ↑  «Atsur and Newley ink for Besiktas». Αρχειοθετήθηκε από το πρωτότυπο στις 31 Οκτωβρίου 2014. Ανακτήθηκε στις 31 Οκτωβρίου 2014.
16. ↑  Newley moves to Rytas.
17. ↑  LIETUVOS RYTAS lands Brad Newley.
18. ↑  Valencia signs Brad Newley.
19. ↑  Gran Canaria signs Brad Newley.
20. ↑  Gran Canaria extends Brad Newley.
21. ↑  Brad Newley extends with Gran Canaria.
22. ↑  NEWLEY, BRAD Career Stats Other Competition.
23. ↑  NEWLEY, BRAD EuroCup 2014–15 STATISTICS.
24. ↑  Gran Canaria keeps Brad Newley one more season.
25. ↑  «KINGS ADD AUSTRALIAN BOOMER». Αρχειοθετήθηκε από το πρωτότυπο στις 11 Ιουνίου 2016. Ανακτήθηκε στις 8 Ιουνίου 2016.
26. ↑  Blow for Adelaide 36ers as superstar Brad Newley signs for Sydney Kings.
27. ↑  «BULLETS OUTMUSCLE KINGS IN SYDNEY OPENER». Αρχειοθετήθηκε από το πρωτότυπο στις 9 Οκτωβρίου 2016. Ανακτήθηκε στις 8 Δεκεμβρίου 2021.
28. ↑  «LISCH, KINGS CLAMP DOWN IN BLOWOUT». Αρχειοθετήθηκε από το πρωτότυπο στις 27 Ιανουαρίου 2017. Ανακτήθηκε στις 8 Δεκεμβρίου 2021.
29. ↑  «NEWLEY FILLS VOID IN KINGS FIFTH STRAIGHT WIN». Αρχειοθετήθηκε από το πρωτότυπο στις 31 Οκτωβρίου 2016. Ανακτήθηκε στις 30 Οκτωβρίου 2016.
30. ↑  «ENERGISED 'CATS OUTWORK KINGS IN THE JUNGLE». Αρχειοθετήθηκε από το πρωτότυπο στις 29 Απριλίου 2017. Ανακτήθηκε στις 8 Δεκεμβρίου 2021.
31. ↑  Sydney Kings title hopes take hit with star Brad Newley injured in loss to Wildcats.
32. ↑  «NEWLEY READY FOR NEW START». Αρχειοθετήθηκε από το πρωτότυπο στις 2 Σεπτεμβρίου 2017. Ανακτήθηκε στις 8 Δεκεμβρίου 2021.
33. ↑  «ALL NBL FIRST & SECOND TEAMS 2016/17». Αρχειοθετήθηκε από το πρωτότυπο στις 5 Σεπτεμβρίου 2021. Ανακτήθηκε στις 8 Δεκεμβρίου 2021.
34. ↑  Brad Newley inks with AEK Athens.
35. ↑  «Sydney Kings Re-Sign Newley». Αρχειοθετήθηκε από το πρωτότυπο στις 24 Μαρτίου 2021. Ανακτήθηκε στις 8 Δεκεμβρίου 2021.
36. ↑  «NBL Champions add veteran Brad Newley to NBL22 Roster». *Melbourneutd.com.au*. 8 Ιουλίου 2021. Ανακτήθηκε στις 8 Ιουλίου 2021.
37. ↑  Brad Newley's FIBA.com profile.

Εξωτερικοί σύνδεσμοι
--------------------

* Ο Μπραντ Νιούλι στο sydneykings.com
* Ο Μπραντ Νιούλι στο euroleague.net
* Ο Μπραντ Νιούλι στο eurobasket.com
* (Αγγλικά) Προφίλ Μπραντ Νιούλι στον ιστότοπο της FIBA
* Ο Μπραντ Νιούλι στο draftexpress.com
* Ο Μπραντ Νιούλι στο acb.com (in Spanish)
* Ο Μπραντ Νιούλι στο tblstat.net
* Το ιστολόγιο του Μπραντ Νιούλι στην Ευρωλίγκα